Η διεργασία αναγνώρισης κινδύνων στην κατασκευή έγχυτου διαφραγματικού τοίχου με χρήση εναιωρήματος μπεντονίτη
Creators: name: Μπίσμπα, Αφροδίτη Χρήστου
Publisher: name: Aristotle University of Thessaloniki
Year: 2015
Subjects: Διαφραγματικός τοίχος
Εναιώρημα μπεντονίτη
Κατάλογος κινδύνων
Diaphragm wall
Bentonite slurry
Risk catalogue

description: Οι έγχυτοι διαφραγματικοί τοίχοι από οπλισμένο σκυρόδεμα, όπως και οι υπόλοιπες κατασκευές εδαφικής αντιστήριξης, απειλούνται από πλήθος κινδύνων που προέρχονται από ενδογενείς και εξωγενείς παράγοντες. Οι κίνδυνοι αυτοί, ανάλογα με την πιθανότητα εμφάνισής τους και το μέγεθος της επίδρασής τους, μπορεί να επιφέρουν αρνητικές επιπτώσεις στην ομαλή εκτέλεση και επιτυχία ενός έργου. Για την αντιμετώπιση των κινδύνων, έχει αναπτυχθεί η διεργασία διαχείρισης κινδύνων, που αποτελεί πλέον μια διεθνή και ευρέως διαδεδομένη τάση στον κατασκευαστικό τομέα, εξαιτίας της αβεβαιότητας που δημιουργούν οι μεταβαλλόμενες συνθήκες που οφείλονται στην πολυπλοκότητα και μοναδικότητα κάθε έργου. Η αποτελεσματική διαχείριση κινδύνων απαιτεί τη δόμηση ενός ολοκληρωμένου και άρτια καταρτισμένου σχεδίου διαχείρισής τους, με την κατάλληλη κινητοποίηση ανθρώπινων, υλικών και οικονομικών πόρων. Το σχέδιο διαχείρισης κινδύνων αναφέρεται στα τέσσερα στάδια της τυπικής και επαναληπτικής διαδικασίας διαχείρισής τους που είναι η αναγνώριση, η ανάλυση, η αντιμετώπιση και η παρακολούθηση. Η παρούσα εργασία επικεντρώνεται στο στάδιο της αναγνώρισης των κινδύνων, επιχειρώντας να καταγράψει αναλυτικά τους κινδύνους που ενδέχεται να εμφανιστούν κατά την κατασκευή ενός έγχυτου διαφραγματικού τοίχου από οπλισμένο σκυρόδεμα με χρήση εναιωρήματος μπεντονίτη, το οποίο είναι ένα θιξοτροπικό υγρό που παρέχει συνεχή υποστήριξη στην εκσκαφή. Σκοπός της εργασίας είναι η δημιουργία ενός ολοκληρωμένου, πλήρους, εφαρμόσιμου και εύχρηστου καταλόγου κινδύνων με τη μορφή λίστας ελέγχου, ο οποίος θα συμβάλλει στον ταχύτερο και αποτελεσματικότερο εντοπισμό των κινδύνων από τους διαχειριστές του έργου και θα οδηγήσει στα επόμενα στάδια της διαχείρισης των κινδύνων. Αυτό επιτυγχάνεται με την αναλυτική παρουσίαση της κατασκευαστικής διαδικασίας και την επισήμανση των ενδεχόμενων κινδύνων σε κάθε φάση της κατασκευής. Τέλος, οι αναγνωρισμένοι κίνδυνοι ταξινομούνται και παρουσιάζονται συγκεντρωτικά με τη μορφή ενός καταλόγου κινδύνων.
description: Diaphragm walls of reinforced concrete, as well as the rest earth retaining constructions, are threatened by several risks arising either from internal or external factors. These risks, depending on the probability of their occurrence and effect size, can have a negative impact on the unobstructed execution and final success of a project. The development of risk management is most an international and widely known trend among construction industry due to the changing conditions caused by the complexity and uniqueness of each project and it’s used to eliminate the aforementioned risks. The efficient risk management requires the creation and implementation of an integrated and highly qualified risk management plan along with appropriate activation of human, material and financial resources. The risk management plan refers to the four phases of the typical and repetitive process of their management, which are risk identification, risk analysis, risk addressing and risk monitoring. This project consists of six chapters and focuses on risk identification, aiming to record in detail the potential risks during the construction of a diaphragm wall with the use of bentonite slurry, which is a thixotropic liquid that provides continuous support to the excavation. The purpose of the project is the creation of a complete, applicable and easy-to-use risk catalogue in the form of a checklist, which is intended to help the project managers to attain fast and effective risk identification and lead to the next phases of risk management. This is achieved with the analytical presentation of the construction method and the labeling of the potential risks in every construction phase. Finally, the identified risks are classified and presented in the aggregate in the form of a risk catalogue.